

**Republika e Kosovës**

Republika Kosova-Republic of Kosovo

*Qeveria - Vlada – Government*

***Ministria e Industrisë, Ndërmarrësisë dhe Tregtisë***

***Ministarstvo Industrije, Preduzetništva i Trgovine - Ministry of Industry, Entrepreneurship and Trade***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

**DOKUMENT KONSULTIMI PËR**

**LIGJIN PËR MBROJTJEN E SEKRETEVE TREGTARE**

**Përmbledhje e shkurtër rreth Ligjit për Mbrojtjen e Sekreteve Tregtare**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Qëllimi kryesor i këtij Ligji është përcaktimi i rregullave për mbrojtjen nga marrja, përdorimi dhe zbulimi i paligjshëm i sekreteve tregtare. Dispozitat e këtij ligji aplikohen për njohuritë dhe informatat e pazbuluara të biznesit (sekretet tregtare) që kanë efekt perspektiv brenda territorit të Republikës së Kosovës.

Dispozitat e këtij ligji nuk ndikojnë në: ushtrimin e të drejtës për lirinë e shprehjes dhe informimit që përcaktohen me Kartë, përfshirë respektimin e lirisë dhe pluralizmit të mediave në përputhje me Kushtetutën e Republikës së Kosovës, nenet 40 dhe 42, aplikimin e rregullave të Unionit Evropian ose rregullave kombëtare që, për arsye të interesit publik, u kërkojnë mbajtësve të sekreteve tregtare që të zbulojnë informata, përfshirë sekretet tregtare, para publikut ose autoriteteve administrative ose gjyqësore për kryerjen e detyrave të atyre autoriteteve, aplikimin e rregullave të Unionit Evropian ose të drejtës kombëtare të cilat kërkojnë nga institucionet e Unionit Evropian dhe organeve publike nacionale zbulimin e informacionit të paraqitur nga bizneset të cilat institucione, organe ose autoritete i mbajnë në përputhje dhe në pajtueshmëri me detyrimet dhe prerogativat e tyre të përcaktuara me të drejtën e Unionit Evropian dhe të drejtën kombëtare, autonominë e partnerëve socialë dhe të drejtën e tyre për të lidhur marrëveshje kolektive, në përputhje me të drejtën e Unionit Evropian dhe ligjet dhe praktikat kombëtare.

Dispozitat në këtë ligj kuptohet se nuk japin asnjë bazë për kufizimin e lëvizshmërisë së punonjësve. Në veçanti, në lidhje me ushtrimin e lëvizjes së tillë, zbatimi i dispozitave të këtij ligji nuk ofron asnjë bazë për: kufizimin e përdorimit të informacionit nga punonjësit i cili nuk përbën sekret tregtar, siç përkufizohet në pikën (1.3) të paragrafit 1 të nenit 3, kufizimin e përdorimit të përvojës dhe shkathtësive të punonjësve të fituar me ndershmëri gjatë rrjedhës normale të punësimit të tyre, Imponimin e ndonjë kufizimi shtesë për punonjësit në kontratat e tyre të punësimit përveç kufizimeve të imponuara në përputhje me legjislacionin kombëtar.

Ky ligj nuk i prekë ligjet shtetërore për pronën intelektuale në lidhje me procedurat penale.

**Qëllimi i konsultimit**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Qëllim kryesor i konsultimit për Ligjin për Mbrojtjen e Sekreteve Tregtare është të sigurojë opinionet, rekomandimet nga grupet e caktuara të interesit.

Një kontribut të veçantë mund të ofrojnë Shoqatat e Biznesit që janë të ndërlidhura me këtë fushë të rëndësishme. Roli dhe rëndësia e këtyre grupeve të interesit ndikon drejtpërdrejtë në përmbajtjen e Projektligjit në fjalë.

Për këto dhe për arsye të tjera, Qeveria e Kosovës, ka konsideruar që forma më e mirë e procesit të politik bërjes në aspektin legjislativ, është konsultimi i hershëm me grupet e interesit, të cilat në një mënyrë apo tjetër, ndikojnë drejtpërdrejtë në përmirësimin e cilësisë së këtij Projektligji.

***Ku dhe si duhet t’i dërgoni kontributet tuaja me shkrim***

Afati përfundimtar i dorëzimit të kontributit me shkrim në kuadër të procesit të konsultimit është pesëmbëdhjetë (15) ditë pune. Deri me 15.07.2021

Të gjitha kontributet me shkrim duhet të dorëzohen në formë elektronike në e-mail adresën: Nol.Ukaj@rks-gov.net me titull “Ligji për Mbrojtjen e Sekreteve Tregtare”

Ju lutem, që komentet tuaja të ofrohen sipas udhëzimeve të shënuara më poshtë:

**Çka duhet të përmbajnë komentet**

**Emri i personit/organizatës që jep komente:**

**Fushat kryesore të veprimit të organizatës:**

**Informatat e kontaktit të personit/organizatës (adresa, email, telefoni):**

**Komentet:**

**Data e dërgimit të komenteve:**

Forma e kontributit është e hapur, mirëpo, preferohet që kontributet tuaja t’i përfshini në kuadër të tabelës së bashkëngjitur më poshtë në këtë dokument, e cila përfshin çështjet kyçe të këtij dokumenti.

|  |  |  |  |
| --- | --- | --- | --- |
|  | **Çështjet kyçe** | **Komente rreth draftit aktual** | **Komente shtesë** |
| **1** | Si i vlerësoni procedurën gjyqësore me rastin e marrjes zë sekretit tregtar pa pëlqimin e mbajtësit të sekretit tregtar? |  |  |
| **2** | Meqenëse është Ligj i ri dhe nuk kemi një Ligj të tillë paraprak, a shihni diçka që ky Ligj cenon ose prek ligjet tjera në Legjislacionin aktual të fushës së biznesit? |  |  |
| **3** | A shihni diçka që nuk është në harmonizim me legjislacionin në fuqi në fushën e pronësisë industriale? |  |  |

Bashkëngjitur me këtë dokument, gjeni “Ligjin për Mbrojtjen e Sekreteve Tregtare”